RASEINIŲ RAJONO SAVIVALDYBĖS TARYBA

SPRENDIMAS

DĖL RASEINIŲ PAGALBOS ŠEIMAI NAMUOSE 2024 METAIS TEIKIAMŲ SOCIALINIŲ PASLAUGŲ KAINŲ PATVIRTINIMO

2023 m. lapkričio 23 d. Nr. TS-298

Raseiniai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“, 21 punktu, Raseinių rajono savivaldybės gyventojų mokėjimo už socialines paslaugas tvarkos aprašo, patvirtinto Raseinių rajono savivaldybės tarybos 2020 m. lapkričio 26 d. sprendimu Nr. TS-325 „Dėl Raseinių rajono savivaldybės gyventojų mokėjimo už socialines paslaugas tvarkos aprašo patvirtinimo“, 9.1 papunkčiu, Raseinių pagalbos šeimai namų nuostatų, patvirtintų Raseinių rajono savivaldybės tarybos 2023 m. kovo 30 d. sprendimu Nr. TS-85 „Dėl Raseinių pagalbos šeimai namų nuostatų patvirtinimo“, 7.3 papunkčiu ir atsižvelgdama į Raseinių pagalbos šeimai namų direktoriaus 2023 m. spalio 27 d. raštą Nr. SD-341 „Dėl projekto sprendimo parengimo“, Raseinių rajono savivaldybės taryba n u s p r e n d ž i a:

1. Patvirtinti Raseinių pagalbos šeimai namuose 2024 metais teikiamų socialinių paslaugų kainas:

1.1. ilgalaikės (trumpalaikės) socialinės globos vienam vaikui, turinčiam sunkią negalią –1820,00 Eur per mėnesį;

1.2. ilgalaikės (trumpalaikės) socialinės globos vienam vaikui nuo 0 iki 18 metų amžiaus –1788,00 Eur per mėnesį;

1.3. laikino atokvėpio šeimoms, auginančioms neįgalius vaikus:

1.3.1. asmens namuose vienos valandos – 6,50 Eur;

1.3.2.	socialinės globos institucijoje vienos valandos – 6,70 Eur;

1.4.	apgyvendinimo krizių centruose vienam asmeniui – 18,50 Eur per parą;

1.5.	palydimosios globos vienam jaunuoliui – 350,00 Eur per mėnesį.

2. Nustatyti didžiausią asmenų, galinčių gauti laikino atokvėpio paslaugas Raseinių pagalbos šeimai namuose, vietų skaičių - 2.

3. Pripažinti netekusiu galios Raseinių rajono savivaldybės tarybos 2022 m. lapkričio 24 d. sprendimą Nr. TS-302 „Dėl BĮ Raseinių pagalbos šeimai namuose 2023 metais teikiamų paslaugų kainų patvirtinimo“.

4. Nustatyti, kad šis sprendimas galioja nuo 2024 m. sausio 1 d.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras	Arvydas Nekrošius